OpenLLM-France/wikimedia huggingface dataset:
# Les Chambres

Les Chambres és un municipi francès situat al departament de la Manche i a la regió de Normandia. L'any 2007 tenia 114 habitants.

## Demografia
### Població

El 2007 la població de fet de Les Chambres era de 114 persones. Hi havia 48 famílies de les quals 12 eren unipersonals (12 homes vivint sols), 20 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 46 eren l'habitatge principal de la família, 6 eren segones residències i 2 estaven desocupats. Tots els 54 habitatges eren cases. Dels 46 habitatges principals, 26 estaven ocupats pels seus propietaris, 16 estaven llogats i ocupats pels llogaters i 4 estaven cedits a títol gratuït; 2 tenien dues cambres, 2 en tenien tres, 13 en tenien quatre i 29 en tenien cinc o més. 36 habitatges disposaven pel capbaix d'una plaça de pàrquing. A 22 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Chambres el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 12 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 69 persones, 54 eren actives i 15 eren inactives. De les 54 persones actives 51 estaven ocupades (29 homes i 22 dones) i 4 estaven aturades (4 dones i 4 dones). De les 15 persones inactives 8 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa de comerç i reparació d'automòbils, 1 d'una empresa d'hostatgeria i restauració, 1 d'una empresa immobiliària i 2 d'empreses de serveis.
L'any 2000 a Les Chambres hi havia 15 explotacions agrícoles que ocupaven un total de 273 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Les Chambres a l'INSEE.
* Évolution et structure de la population Fitxa amb el detall de dades de Les Chambres a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Nathan Homer Knorr

Nathan Homer Knorr, (23 d'abril de 1905 - 8 de juny de 1977) fou el tercer president de la Watch Tower (entitat legal dels Testimonis de Jehovà) substituint en el càrrec a Joseph Rutherford.

## Història

Nascut a Bethlehem (Pennsilvània, Estats Units). A l'edat de 16 anys començà a associar-se amb les congregacions dels Estudiants de la Bíblia. El 1922 va prendre la decisió d'abandonar l'Església Reformada. El 6 de setembre de 1923 N.H. Knorr fou acceptat com a membre de la família de Betel de Brooklyn. Un dels canvis que va fer com a president de la Watch Tower va ser crear l'Escola bíblica de Galaad, escola a on es formen missioners que són enviats per tota la terra a difondre les ensenyances de l'organització. També va augmentar el nombre de sucursals de la Societat per tot el món.
Abans de morir, va decidir incrementar la quantitat de membres de l'anomenat Cos Governant que dirigeix l'organització des de les oficines centrals, a Brooklyn.
El 1976 quan tenia 71 anys i més de 30 anys com a president de la Societat Watch Tower, se li va diagnosticar un tumor cerebral. Morí el 8 de juny de 1977 i fou substituït per Frederick William Franz.

## Enllaços externs

* Nathan Knorr parlant de profecies
# Cyamus boopis

Cyamus boopis és una espècie de crustaci amfípode de la família Cyamidae. És un ectoparàsit que viu exclusivament sobre les balenes geperudes. La infestació es concentra més al voltant de les obertures genitals, però ocorre en altres parts del cos, sobretot on hi ha infestació de l'espècie de percebe Coronula diadema.
Els mascles fan uns 11,5 mm de llargada i 4 mm d'amplada, amb el primer parell d'antenes d'uns 5,25 mm de llargada. Les femelles fan 9,5 mm de llargada i el primer parell d'antenes fa 3,5 mm. Tenen ganxos per aferrar-se al cos de la balena.

## Referències

* 1 2 3 World Register of Marine Species - Jim Lowry. «Cyamus boopis Lütken, 1870» (en anglès). World Amphipoda database. Lowry J, 2012. [Consulta: 10 maig 2012].
* 1 2 3 4 «Transactions of the Royal Society of New Zealand [electronic resource]». Rsnz.natlib.govt.nz, 19-06-1951. [Consulta: 28 maig 2012].

## Enllaços externs

* Illustrations
* Illustrations
* Illustrations
* Photo
# Merocles

Merocles (en llatí Moerocles, en grec antic Μοιροκλῆς) fou un orador atenenc del segle IV aC, nascut a l'illa de Salamina.
Va ser contemporani de Demòstenes i, com aquest, es va oposar també a Filip II de Macedònia i a Alexandre el Gran. Era un dels oradors atenencs que Alexandre va ordenar que es rendissin després de la destrucció de Tebes,encara després va renunciar a la petició per la mediació de Demades.
Se'l considera autor d'un discurs en defensa de Teocrines, que sovint s'ha atribuït a Demòstenes. I també autor d'un decret amb el qual es van unir els atenencs i els seus aliats per combatre els pirates. En un període de la seva vida va ser empresonat, però no es coneixen els càrrecs. El poeta còmic Timocles diu que havia rebut suborns d'Hàrpal, el tresorer d'Alexandre, segons explica Ateneu de Naucratis. Plutarc diu que va ser un dels acusadors dels fills de l'orador Licurg, però en realitat l'acusador va ser Menesecme. Aristòtil menciona aquest Merocles.

## Referències

* ↑ Moerocles a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1109
# Stephen (Minnesota)

Stephen és una població dels Estats Units a l'estat de Minnesota. Segons el cens del 2000 tenia 708 habitants.

## Demografia

Segons el cens del 2000, Stephen tenia 708 habitants, 292 habitatges, i 188 famílies. La densitat de població era de 333,4 habitants per km².
Dels 292 habitatges en un 28,4% hi vivien nens de menys de 18 anys, en un 56,5% hi vivien parelles casades, en un 4,5% dones solteres, i en un 35,3% no eren unitats familiars. En el 33,2% dels habitatges hi vivien persones soles el 22,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,13.
Per edats la població es repartia de la següent manera: un 26% tenia menys de 18 anys, un 7,1% entre 18 i 24, un 20,6% entre 25 i 44, un 23,7% de 45 a 60 i un 22,6% 65 anys o més.
L'edat mediana era de 43 anys. Per cada 100 dones de 18 o més anys hi havia 95,5 homes.
La renda mediana per habitatge era de 33.207 $ i la renda mediana per família de 42.969 $. Els homes tenien una renda mediana de 31.103 $ mentre que les dones 21.667 $. La renda per capita de la població era de 17.152 $. Entorn del 3,3% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stephen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Stephen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Nervi patètic

* Parells cranials
* I – Olfactori
* II – Òptic
* III – MOC
* IV – Patètic
* V – Trigemin
* VI – MOE
* VII – Facial
* VIII – Vestibulococlear
* IX – Glossofaringi
* X – Vague
* XI – Accessori
* XII – Hipoglòs
El nervi patètic o nervi troclear o quart parell cranial o nervi cranial IV, és un nervi eferent que innerva el múscul oblic superior, un múscul de l'ull.
El nervi patètic és únic entre els nervis cranials en diversos aspectes. És el nervi cranial més petit en nombre d'axons que conté, i és el que té la major longitud intracranial. A part del nervi òptic (nervi cranial II), és l'únic nervi cranial que efectua una decussació (creua a l'altra banda) abans que innervi al seu objectiu. Finalment, és l'únic nervi cranial que surt de la cara dorsal de la tronc cerebral.
Els homòlegs del nervi patètic es troben en tots els vertebrats amb mandíbules. Les característiques úniques del nervi troclear, incloent la seva sortida dorsal del tronc cerebral i la seva innervació contralateral, s'observen en els cervells dels taurons primitius.
El nervi patètic humà es deriva de la placa basal del mesencèfal embrionari.

## Referències

* ↑ Maisey JG. Morphology of the Braincase in the Broadnose Sevengill Shark Notorynchus (Elasombranchii, Hexanchiformes), Based on CT Scanning. American Museum Novitates, Number 3429. New York: American Museum of Natural History, 2004
# Joseba Alvarez Forcada

Joseba Alvarez Forcada (Sant Sebastià, 10 de juny de 1959) és un polític basc i històric dirigent de l'esquerra abertzale.
Del 1987 al 1998 va ser regidor d'Herri Batasuna a l'Ajuntament de Sant Sebastià. El 1999 va ser empresonat durant 20 mesos per formar part de la Mesa Nacional del partit independentista. Del 2001 al 2005, fou diputat d'Euskal Herritarrok al Parlament Basc, fins que la formació fou il·legalitzada com a conseqüència de la Llei de Partits espanyola. El 2007 va tornar a ser empresonat acusat de ser un dels dirigents de la formació il·legalitzada Batasuna.

## Trajectòria

Joseba Alvarez és fill de l'escriptor i polític basc Txillardegi. Va estudiar magisteri i sociolingüística, està casat i té un fill i una filla. És tècnic del servei de llengua basca de l'Ajuntament de Sant Sebastià.
Del 1979 al 1983 va estar al capdavant de la plataforma en defensa de la llengua basca Euskal Herrian Euskaraz i fou membre de l'Euskal Kulturaren Batzarreak. El 1986 es va afiliar a Herri Batasuna. El 1994 va ser elegit membre de la seva Mesa Nacional per a encarregar-se de l'àrea de cultura i llengua basca. El 1998 va ser empresonat per primera vegada per ser membre de la Mesa Nacional. El 2000 va ser reelegit a la Mesa Nacional per a encarregar-se de l'àrea internacional de Batasuna. El 2 d'octubre de 2007 va ser arrestat per la policia espanyola a Sant Sebastià, juntament amb Oihana Agirre de l'organització antirepressiva Gestores Pro Amnistia, per ordre del jutge Baltasar Garzón. Pel que sembla, va ser acusat de «repetir el crim» de ser membre de Batasuna. Dos dies després, va ser empresonat per segona vegada. El 27 de març de 2010, el jutge va fixar la fiança i el va deixar en llibertat provisional. Actualment és membre del moviment pels drets civils i polítics Eleak.

## Referències

* ↑ «Detenen Joseba Álvarez, històric dirigent de Sortu, a França per una ordre d'expulsió». 324cat, 25-08-2019. [Consulta: 21 febrer 2021].
* ↑ «La AN condena a 20 ciudadanos vascos en el proceso de las "herriko tabernak"» (en castellà), 30-07-2014. [Consulta: 21 febrer 2021].
* ↑ «Joseba Álvarez, un histórico de Batasuna», 02-10-2007. [Consulta: 21 febrer 2021].
* ↑ «Entrevista a Joseba Álvarez, responsable del área internacional de Batasuna» (en castellà). lahaine.org, 23-11-2005. [Consulta: 21 febrer 2021].
* ↑ «Joseba Álvarez denuncia que la Ertzaintza le sanciona con 400 euros por la Ley Mordaza» (en castellà). Naiz, 18-05-2018. [Consulta: 21 febrer 2021].
# Les Chalesmes

Les Chalesmes és un municipi francès situat al departament del Jura i a la regió de Borgonya - Franc Comtat. L'any 2007 tenia 85 habitants.

## Demografia
### Població

El 2007 la població de fet de Les Chalesmes era de 85 persones. Hi havia 36 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 34 eren l'habitatge principal de la família, 9 eren segones residències i 5 estaven desocupats. 44 eren cases i 4 eren apartaments. Dels 34 habitatges principals, 29 estaven ocupats pels seus propietaris i 5 estaven llogats i ocupats pels llogaters; 2 tenien dues cambres, 6 en tenien tres, 6 en tenien quatre i 20 en tenien cinc o més. 25 habitatges disposaven pel capbaix d'una plaça de pàrquing. A 10 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Chalesmes el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 12 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 4 |
| 8 | 35 a 39 | 8 |
| 8 | 30 a 34 | 4 |
| 0 | 25 a 29 | 4 |
| 4 | 20 a 24 | 4 |
| 4 | 15 a 19 | 0 |
| 4 | 10 a 14 | 0 |
| 4 | 5 a 9 | 0 |
| 12 | 0 a 4 | 4 |

## Economia

El 2007 la població en edat de treballar era de 50 persones, 38 eren actives i 12 eren inactives. De les 38 persones actives 33 estaven ocupades (20 homes i 13 dones) i 5 estaven aturades (2 homes i 3 dones). De les 12 persones inactives 1 estava jubilada, 6 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.
L'any 2000 a Les Chalesmes hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Les Chalesmes a l'INSEE.
* Évolution et structure de la population Fitxa amb el detall de dades de Les Chalesmes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cyanerpes

Cyanerpes és un gènere d'ocells de la família dels tràupids (Thraupidae). Són coneguts com a ocells mel·lífers.

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 4 espècies:
* Cyanerpes caeruleus - tàngara melera cerúlia.
* Cyanerpes cyaneus - tàngara melera cama-roja.
* Cyanerpes nitidus - tàngara melera beccurta.
* Cyanerpes lucidus - tàngara melera lluenta.

## Referències

* ↑ Ocell mel·lífer a TERMCAT Rev. 30/05/2012
# Ernest Addison Moody

Ernest Addison Moody (1903-1975) fou un filòsof especialitzat en filosofia medieval. De família benestant (el seu pare és el fundador de Moody's Corporation), estudià a la Universitat de Colúmbia, on després fou professor. També donà classes a la Universitat de Califòrnia, Los Angeles (UCLA). Presidí uns anys l'American Philosophical Association i rebé diversos reconeixements per la seva tasca de recerca, especialment en l'àmbit de la lògica medieval i Guillem d'Occam.
# Andalús

«Andalús» té aquests significats:
* Andalusos, poble originari d'Andalusia.
* Dialecte andalús, varietat del castellà.
# Stephanotis floribunda

Stephanotis floribunda (gessamí de Madagascar, flor de cera, flor de noces de Hawaii) és una planta enfiladissa originària d'Àfrica no pas de Madagascar ni de Hawaii. Les seves flors tenen forma de trompeta i es troben durant tot l'any i són un component popular dels rams de núvia. És una planta enfiladissa vigorosa amb les fulles fosques i coriàcies. Pot ser una planta d'interior o, en condicions tropicals, viure a l'exterior com a planta ornamental.

## Flors

Les flors són ceroses, en forma d'estel i molt flairoses, de 3 cm de llarg. Per a florir cal que la planta sigui una mica vella.

## Propagació

Es fa per esqueixos o per llavors les quals es fan en unes tavelles similars al fruit del mango. Si les llavors són fresques germinen en uns set dies.
# Nikol Paixinian

Nikol Vovaí Paixinian (en armeni: Նիկոլ Վովայի Փաշինյան; Ijevan, 1 de juny de 1975) és un polític armeni, des del 8 de maig de 2018 el primer ministre del país. Abans era periodista i editor.
Abans d'entrar en política, Paixinian va ser l'editor del diari liberal més venut d'Armènia, el Haikakan Jamanak ('El Temps Armeni'), que va ser molt crític amb els governs de Robert Kotxarian i Serj Sargsian. Com a cap d'edició del diari, des del 1999, Paixinian va ser un contribuïdor destacat al discurs de diversos moviments que s'oposaven als governs de l'expresident Kotxarian, així com al de l'expresident i primer ministre Sargsian, que el periodista i l'oposició consideraven il·legítim. El 2000, mentre era editor del Haikakan Jamanak, va ser condemnat per difamació contra diverses persones.
Paixinian va donar suport a Levon Ter-Petrossian a les eleccions presidencials de 2008, essent descrit com el seu "escalfador de multituds habitual." Va haver de passar a la clandestinitat poc després de les protestes mortals que van seguir a les eleccions; era perseguit per la policia armènia per assassinat i desordres massius. El juny de 2009 va sortir de la clandestinitat i es va entregar a la policia. Va sortir de la presó el maig de 2011 després d'una amnistia de diversos presos polítics, gairebé després de dos anys d'haver estat empresonat.
Va ser un dels líders del Congrés Nacional Armeni, un moviment opositor liderat per l'expresident Ter-Petrossian. En les eleccions de 2012 va ser elegit membre de l'Assemblea Nacional Armènia.
Més tard, va liderar les protestes de 2018, les quals van obligar el primer ministre Sargsian i el seu govern a dimitir. L'1 de maig de 2018 no va aconseguir el suport del Parlament per convertir-se en primer ministre, però va ser elegit en segona votació el 8 de maig següent.

## Referències

* ↑ Rodríguez, M. «Paixinian, nou primer ministre d'Armènia: "El poble ha guanyat"». Ara Balears, 8 maig 2018. [Consulta: 18 febrer 2024].
* ↑ Bustos, À. «Paixinian es proclama guanyador a les eleccions d'Armènia». Ara, 21 juny 2021. [Consulta: 18 febrer 2024].
* ↑ «The Development of Sustainable Independent Media in Europe and Eurasia» p. 31. Washington, DC: International Research & Exchanges Board, 2001. Arxivat de l'original el 2012-10-30. [Consulta: 10 maig 2018]. «...a liberal newspaper, Haykakan Zhamanak.»
* ↑ Newspaper Editor's Car Blown Up, Armenia Liberty (RFE/RL), November 22, 2004.
* ↑ Hayots Ashkarh December 18, 2007 Arxivat October 7, 2012$^{[Datemismatch]}$, a Wayback Machine.Plantilla:Deadlink
* ↑ «Armenia: Pre-Election tour of Ararat marz» (Confidential). WikiLeaks, 13-02-2008. «...Nikol Pashinyan, editor-in-chief of the Haykakan Zhaman[a]k Newspaper and LTP's customary crowd-warmer.»
* ↑ Vonberg, Judith «Armenian opposition leader Nikol Pashinyan elected prime minister». CNN, 08-05-2018 [Consulta: 8 maig 2018].
# Juan Carlos Pastor Gómez

Juan Carlos Pastor Gómez (nascut el 18 de maig de 1968 a Valladolid) és un entrenador castellà d'handbol professional.

## Biografia

Va fitxar com a entrenador del Club Balonmano Valladolid la temporada 1995-1996, equip amb el qual ha aconseguit 2 Copes del Rei consecutives (2004-2005 i 2005-2006), una copa ASOBAL la temporada 2002-2003, una Recopa d'Europa la temporada 2008-2009 i diferents subcampionats a la Supercopa d'Espanya (2000-2001), Supercopa d'Europa (2003-2004), Copa EHF (1998-1999), City Cup (1999-2000) i Recopa d'Europa (2003-2004 i 2005-2006).
Des de novembre de 2004 fins a 2008 compaginà la seva tasca com a entrenador de l'Handbol Valladolid amb la de seleccionador de la selecció d'handbol d'Espanya en substitució de Cèsar Argilés. Amb la selecció masculina absoluta ha aconseguit la medalla d'or al Campionat del món de 2005 a Tunis i una medalla d'argent a l'europeu masculí de 2006 celebrat a Suïssa així com la medalla de bronze en les olimpíades de Pequín 2008.

## Trajectòria

* Club Balonmano Valladolid (1995 -)
* Selecció d'handbol d'Espanya (2004 - 2008)

## Palmarès
### Amb el Club Balonmano Valladolid

* 2 vegades campió de la Copa del Rei: 2004-2005, 2005-2006
* 1 vegada campió de la Copa ASOBAL: 2002-2003
* 1 vegada campió de la Recopa d'Europa: 2008-2009

### Amb la selecció masculina d'Espanya

* Medalla d'or en el Campionat del món de Tunis 2005
* Medalla d'or en els Jocs Mediterranis d'Almeria de 2005
* Medalla d'Argent en el Campionat d'Europa de 2006
* Medalla de bronze en els Jocs Olímpics de Pequín de 2008

## Referències

* ↑ Juan Carlos Pastor, nomenat nou seleccionador a Elmundo.es. 25 de novembre de 2004.

## Enllaços externs

* Juan Carlos Pastor Arxivat 2007-09-28 a Wayback Machine. a la pàgina del BM Valladolid
* Trobada digital amb Juan Carlos Pastor al Diari as.
# Lina Gabrielli

Lina Gabrielli (1930 - 16 de desembre de 2016) va ser una periodista, editora i esperantista italiana.
Va ser membre honorària d'UEA i de l'Associació d'Escriptors en Esperanto. Edità el butlletí bilingüe Voce del Centro Esperantista Piceno. Des de 1974 amb l'editorial Plejado va publicar una quarantena de llibres d'alta qualitat. És autora de diverses biografies en italià, així com de volums de contes i pomes en esperanto: La kombilo (1962), Bill kaj lazuraj okuloj (1964), Karnavalo (1973), Ni devas vivi (amb K. Walraamoen, 1975), La ĝardeno de la urbestro (1978), Vivendo (1979), Nuancoj (amb K. Szczurek, 1980). Va ser la persona responsable de l'edició del llibre autobiogràfic de Victor Lebrun, darrer secretari de Lev Tolstoi, que recorda la seva relació amb l'escriptor rus; escrit originalment de forma simultània en francès, rus i esperanto, ha estat traduït a moltes altres llengües.
Les seves obres han estat incloses en diverses antologies de literatura original en esperanto, incloent-hi la Esperanta Antologio de William Auld el 1984.

## Enllaços externs

* Obres de Lina Gabrielli a Oziek

## Referències

* ↑ Minnaja, Carlo; Silfer, Giorgio. Historio de la esperanta literaturo (en esperanto). La Chaux-de-Fonds: Kooperativo de Literatura Foiro, 2015, p. 748.
* 1 2 3 Sutton, Geoffrey. Concise Encyclopedia of the Original Literature of Esperanto, 1887-2007 (en anglès). Nova York: Mondial, 2008.
* ↑ «Biografia de Lina Gabrielli» (en esperanto). Originala Literaturo Esperanta (OLE). [Consulta: 8 març 2016].
* ↑ «Tolstoï vu par son secrétaire» (en francès). L'Express, 07-03-2015. [Consulta: 8 març 2016].